
DR 30.11.2011  

 
77 

 Dato’ Seri Mohamed Nazri Abdul Aziz: Tuan Pengerusi, pertamanya, kalau 
kita tidak faham, kita tanya soalan, bukan bagi ceramah... [Ketawa] Bukan merapu, 
bukan minta jaminan, bukan berharap, tanya soalan.  Tidak ada soalan apa pun yang 
saya dengar, itu yang pertama.  Kedua, kata Yang Berhormat Rompin tidak faham kita 
punya standing order bagaimana kita menjalankan kita punya Mesyuarat, yang 
menggulung ini saya, Yang Berhormat Padang Rengas, yang bertanya kepada Yang 
Berhormat Alor Setar buat apa? Nanti tanyalah dia bila dia bentang, sekarang kena 
tanya saya, tidak betul tu tanya dia.  Jadi, saya ada sikit hendak bagi jawapan supaya 
tidak nampak malu sangat, saya jawab sikitlah ya?... [Ketawa] 

 Kerajaan akan [Ketawa] Kesian, kena jawablah sebab dia makan masa 
sepuluh minit tadi.  Kerajaan akan memastikan anggota perbadanan, CEO, pekerja-
pekerja dan orang lain yang dinyatakan adalah orang yang mempunyai kriteria dan 
kredibiliti yang ditetapkan di bawah rang undang-undang ini.  Kemudian fasal 33, kuasa 
untuk membuat pengundian secara telus, terbuka dan adil dalam menentukan 
pengagihan unit-unit rumah PR1MA, ini yang mula-mula tadi, yang bagi ceramah tadi.  
Jadi, kita ada di bawah fasal 33, kuasa untuk membuat pengundian secara telus, 
terbuka dan adil dalam menentukan pengagihan unit-unit rumah PR1MA.  PR1MA juga 
akan diaudit secara tahunan seperti yang dilakukan baru-baru ini di Presint 11, 
Putrajaya, di mana pengagihan unit dilakukan secara undi terbuka dan diaudit oleh 
firma akauntan yang bertauliah. 

 Kemudian berkenaan dengan pengurusan Kumpulan Wang PR1MA, 
pengurusan kewangan PR1MA akan tertakluk kepada keperluan audit, malahan akaun 
PR1MA yang teraudit akan dibentangkan di Parlimen. Ini menunjukkan ketelusan 
pengurusan kewangan PR1MA. PR1MA juga diwajibkan untuk belanja secara 
berhemah menurut fasal 43.  Kemudian Yang Berhormat kata boleh buka syarikat, kita 
buka syarikat untuk membolehkan kita menjalankan tanggungjawab kita. Sebenarnya 
tidak boleh tubuh perbadanan satu lagi, perbadanan ini kita hendak tubuh pun kita 
bawa di Parlimen, tapi perbadanan yang kita tubuhkan di Parlimen ini, ia tidak boleh 
beranak kepada perbadanan lain, perbadanan ini lain Yang Berhormat ya? Syarikat 
lain, perbadanan lain, terima kasih. Minta Yang Berhormat Indera Mahkota. 

 Tuan Azan Ismail [Indera Mahkota]: Terima kasih Tuan Pengerusi, Yang 
Berhormat Menteri. Pertama, di bawah fasal 17, fungsi perbadanan. Ada 18 perkara 
yang diletakkan di bawah fungsi perbadanan, di mana yang ditekankan di sini ialah 
fungsi ataupun peranan yang akan dimainkan oleh perbadanan tersebut. Saya hendak 
tanya sama ada munasabah atau boleh ke tidak kita nyatakan secara jelas dalam rang 
undang-undang ini dengan memasukkan perkataan Rang Undang-undang Perbadanan 
Perumahan Rakyat 1Malaysia berbanding dengan Rang Undang-undang Perumahan 
Rakyat, itu perkara yang pertama. Kemudian di bawah fungsi yang digariskan, saya 
hendak mengambil kira apa yang disebut oleh Menteri Perumahan semalam, 
mengatakan bahawa kerajaan tidak dapat mengawal perkara yang berlaku dalam masa 
tiga empat minggu yang kebelakangan ini di mana harga rumah telah meningkat 
sebanyak 25 peratus ke 35 peratus. 

 Ini perkara yang di luar jangkaan yang kerajaan tidak mampu untuk 
menyelaras atau membuat sesuatu kerana akhirnya perkara ini dibimbangi akan 
mewujudkan satu keadaan yang selalu disebut sebagai property bubble seperti dahulu.  
Jadi, adakah dalam fungsi perbadanan ini dimasukkan antara 18 perkara fungsi ini, 
kuasa ataupun pertimbangan yang boleh diberi kepada perbadanan ini untuk 
menyelaras dan juga ada satu kedudukan di bawah fasal 39, tanggung jawab dan entiti 
kerajaan di mana perbadanan PR1MA ini diminta untuk menyelaras dengan 
kementerian ataupun kerajaan atas segala hal yang mencakupi tentang Perumahan 
Rakyat 1Malaysia.   

Apa yang paling mustahak sekali sudah tentu berkenaan dengan kenaikan 
ataupun aktiviti spekulasi.  Ini yang dikira sangat mustahak, kalau ada digariskan satu 
kedudukan perbadanan ini boleh mengikhtiarkan sedikit masalah yang jadi tradisi 
kenaikan harga rumah yang tidak terkawal, yang tidak ada dasar yang munasabah, 
kerana aktiviti spekulasi ini perkara tradisi yang disebut. Akan tetapi dalam fasal 17 
memang tidak ada dinyatakan dalam kedudukan ini. 

Kedua, berkenaan dengan fasal 40 iaitu Kumpulan Wang Perbadanan PR1MA 
1Malaysia. Saya ada sebut tadi, tanya, di bawah 41, 42(a) sehingga (k) dinyatakan 
dengan jelas bahawa kaedah di mana pembentukan ataupun isi kandungan Kumpulan 
Wang Perbadanan PR1MA 1Malaysia.  



77. Dato' Seri Mohamed Nazri Abdul Aziz: Tuan Pengerusi, pertamanya, kalau kita tidak faham, kita tanya soalan, bukan bagi ceramah... [Ketawa] Bukan merapu, bukan minta jaminan, bukan berharap, tanya soalan. Tidak ada soalan apa pun yang saya dengar, itu yang pertama. Kedua, kata Yang Berhormat Rompin tidak faham kita punya standing order bagaimana kita menjalankan kita punya Mesyuarat, yang menggulung ini saya, Yang Berhormat Padang Rengas, yang bertanya kepada Yang Berhormat Alor Setar buat apa? Nanti tanyalah dia bila dia bentang, sekarang kena tanya saya, tidak betul tu tanya dia. Jadi, saya ada sikit hendak bagi jawapan supaya tidak nampak malu sangat, saya jawab sikitlah ya?... [Ketawa]. Kerajaan akan [Ketawa] Kesian, kena jawablah sebab dia makan masa sepuluh minit tadi. Kerajaan akan memastikan anggota perbadanan, CEO, pekerja- pekerja dan orang lain yang dinyatakan adalah orang yang mempunyai kriteria dan kredibiliti yang ditetapkan di bawah rang undang-undang ini. Kemudian fasal 33, kuasa untuk membuat pengundian secara telus, terbuka dan adil dalam menentukan pengagihan unit-unit rumah PR1MA, ini yang mula-mula tadi, yang bagi ceramah tadi. Jadi, kita ada di bawah fasal 33, kuasa untuk membuat pengundian secara telus, terbuka dan adil dalam menentukan pengagihan unit-unit rumah PR1MA. PR1MA juga akan diaudit secara tahunan seperti yang dilakukan baru-baru ini di Presint 11, Putrajaya, di mana pengagihan unit dilakukan secara undi terbuka dan diaudit oleh firma akauntan yang bertauliah. Kemudian berkenaan dengan pengurusan Kumpulan Wang PR1MA, pengurusan kewangan PR1MA akan tertakluk kepada keperluan audit, malahan akaun PR1MA yang teraudit akan dibentangkan di Parlimen. Ini menunjukkan ketelusan pengurusan kewangan PR1MA. PR1MA juga diwajibkan untuk belanja secara berhemah menurut fasal 43. Kemudian Yang Berhormat kata boleh buka syarikat, kita buka syarikat untuk membolehkan kita menjalankan tanggungjawab kita. Sebenarnya tidak boleh tubuh perbadanan satu lagi, perbadanan ini kita hendak tubuh pun kita bawa di Parlimen, tapi perbadanan yang kita tubuhkan di Parlimen ini, ia tidak boleh beranak kepada perbadanan lain, perbadanan ini lain Yang Berhormat ya? Syarikat lain, perbadanan lain, terima kasih. Minta Yang Berhormat Indera Mahkota. Tuan Azan Ismail [Indera Mahkota]: Terima kasih Tuan Pengerusi, Yang Berhormat Menteri. Pertama, di bawah fasal 17, fungsi perbadanan. Ada 18 perkara yang diletakkan di bawah fungsi perbadanan, di mana yang ditekankan di sini ialah fungsi ataupun peranan yang akan dimainkan oleh perbadanan tersebut. Saya hendak tanya sama ada munasabah atau boleh ke tidak kita nyatakan secara jelas dalam rang undang-undang ini dengan memasukkan perkataan Rang Undang-undang Perbadanan Perumahan Rakyat 1Malaysia berbanding dengan Rang Undang-undang Perumahan Rakyat, itu perkara yang pertama. Kemudian di bawah fungsi yang digariskan, saya hendak mengambil kira apa yang disebut oleh Menteri Perumahan semalam, mengatakan bahawa kerajaan tidak dapat mengawal perkara yang berlaku dalam masa tiga empat minggu yang kebelakangan ini di mana harga rumah telah meningkat sebanyak 25 peratus ke 35 peratus. Ini perkara yang di luar jangkaan yang kerajaan tidak mampu untuk menyelaras atau membuat sesuatu kerana akhirnya perkara ini dibimbangi akan mewujudkan satu keadaan yang selalu disebut sebagai property bubble seperti dahulu. Jadi, adakah dalam fungsi perbadanan ini dimasukkan antara 18 perkara fungsi ini, kuasa ataupun pertimbangan yang boleh diberi kepada perbadanan ini untuk menyelaras dan juga ada satu kedudukan di bawah fasal 39, tanggung jawab dan entiti kerajaan di mana perbadanan PR1MA ini diminta untuk menyelaras dengan kementerian ataupun kerajaan atas segala hal yang mencakupi tentang Perumahan Rakyat 1Malaysia. Apa yang paling mustahak sekali sudah tentu berkenaan dengan kenaikan ataupun aktiviti spekulasi. Ini yang dikira sangat mustahak, kalau ada digariskan satu kedudukan perbadanan ini boleh mengikhtiarkan sedikit masalah yang jadi tradisi kenaikan harga rumah yang tidak terkawal, yang tidak ada dasar yang munasabah, kerana aktiviti spekulasi ini perkara tradisi yang disebut. Akan tetapi dalam fasal 17 memang tidak ada dinyatakan dalam kedudukan ini. Kedua, berkenaan dengan fasal 40 iaitu Kumpulan Wang Perbadanan PR1MA 1Malaysia. Saya ada sebut tadi, tanya, di bawah 41, 42(a) sehingga (k) dinyatakan dengan jelas bahawa kaedah di mana pembentukan ataupun isi kandungan Kumpulan Wang Perbadanan PR1MA 1Malaysia.